

**ประกาศเทศบาลตำบลรูสะมิแล**

**เรื่อง มอบอำนาจให้หัวหน้าส่วนราชการพิจารณา สั่งการ และอนุญาต**

**เพื่ออำนวยความสะดวกให้แก่ประชาชน**

**...........................................**

ตามที่ จังหวัดปัตตตานีแนะนำให้องค์กรปกครองส่วนท้องถิ่น ทำหลักเกณฑ์การบริหารกิจการบ้านเมืองที่ดี เกี่ยวกับการลดขั้นตอนการปฏิบัติงาน การอำนวยความสะดวก และการตอบสนองความต้องการของประชาชน ซึ่งสอดคล้องกับหมวด 5 หมวด 7 และที่เพิ่มเติมในหมวด 3 หมวด 4 หมวด 6 และหมวด 8 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ประกอบกับเทศบาลตำบลรูสะมิแล ได้จัดทำโครงการปรับปรุงขั้นตอนและระยะเวลาการปฏิบัติราชการ ประจำปี พ.ศ.2558 และมีคำสั่งแต่งตั้งคณะทำงานปรับปรุงขั้นตอนและระยะเวลาการปฏิบัติราชการ ตามคำสั่งเทศบาลตำบลรูสะมิแล ที่ 338/2560 ลงวันที่ 28 เดือนมีนาคม พ.ศ.2560 ซึ่งคณะกรรมการได้มีการประชุมและเสนอให้มีการลดขั้นตอนและระยะเวลาการปฏิบัติราชการของส่วนราชการต่างๆ ให้รวดเร็วและถูกต้อง นั้น

ในการนี้ นายกเทศมนตรีตำบลรูสะมิแล มีคำสั่งให้เทศบาลตำบลรูสะมิแล ที่ 372/2560 ลงวันที่ 5 เดือนเมษายน พ.ศ.2560 มอบอำนาจให้หัวหน้าส่วนราชการพิจารณา สั่งการ และอนุญาต เพื่ออำนวยความสะดวกให้แก่ประชาชน รายละเอียดตามสำเนาคำสั่งแนบท้านประกาศนี้

จึงประกาศมเพื่อโปรดทราบโดยทั่วกัน

ประกาศ ณ วันที่ 9 เดือนกรกฎาคม พ.ศ.2560



(นายบันเทิง ล่องจันทร์)

ปลัดเทศบาลตำบลรูสะมิแล ปฏิบัติหน้าที่

นายกเทศมนตรีตำบลรูสะมิแล